CELEX: 62018TA0402
Language: ro
Date: 2020-01-29 00:00:00
Title: Cauza T-402/18: Hotărârea Tribunalului din 29 ianuarie 2020 – Aquino și alții/Parlamentul („Funcție publică – Greva interpreților – Măsuri adoptate de Parlamentul European pentru obligarea unor interpreți să presteze servicii – Lipsa temeiului legal – Răspundere – Prejudiciu moral”)

9.3.2020   
            
            
               RO
            
            
               Jurnalul Oficial al Uniunii Europene
            
            
               C 77/43
            
         
      Hotărârea Tribunalului din 29 ianuarie 2020 – Aquino și alții/Parlamentul
      (Cauza T-402/18) (1)
      
      („Funcție publică - Greva interpreților - Măsuri adoptate de Parlamentul European pentru obligarea unor interpreți să presteze servicii - Lipsa temeiului legal - Răspundere - Prejudiciu moral”)
      (2020/C 77/62)
      Limba de procedură: franceza
      
         Părțile
      
      
         Reclamanți: Roberto Aquino (Bruxelles, Belgia) și ceilalți 25 de reclamanți ale căror nume figurează în anexa la hotărâre (reprezentant: L. Levi, avocat)
      
         Pârât: Parlamentul European (reprezentanți: O. Caisou-Rousseau, T. Lazian și E. Taneva, agenți)
      
         Intervenient în susținerea pârâtului: Consiliul Uniunii Europene (reprezentanți: M. Bauer și R. Meyer, agenți)
      
         Obiectul
      
      Cerere întemeiată pe articolul 270 TFUE și prin care se urmărește, pe de o parte, anularea deciziei din 2 iulie 2018 a directorului general pentru personal al Parlamentului privind obligarea unor interpreți și a unor interpreți de conferință să presteze servicii pe data de 3 iulie 2018, precum și a deciziilor ulterioare ale directorului general pentru personal al Parlamentului privind obligarea unor interpreți și a unor interpreți de conferință să presteze servicii pe datele de 4, 5, 10 și 11 iulie 2018 și, pe de altă parte, repararea prejudiciului moral evaluat ex æquo et bono la 1 000 de euro pe persoană pe care reclamanții pretind că l-au suferit ca urmare a acestor decizii.
      
         Dispozitivul
      
      
                  1)
               
               
                  
                     Anulează decizia din 2 iulie 2018 a directorului general pentru personal al Parlamentului European privind obligarea unor interpreți și a unor interpreți de conferință să presteze servicii la data de 3 iulie 2018.
                  
               
            
                  2)
               
               
                  
                     Obligă Parlamentul la plata sumei de câte 500 de euro doamnelor Barbara Carli-Ganotis, Claudine de Seze, Maria Corina Diaconu Olszewski, Maria Provata, Irène Sevastikoglou și Benedetta Tissi.
                  
               
            
                  3)
               
               
                  
                     Respinge în rest acțiunea.
                  
               
            
                  4)
               
               
                  
                     Parlamentul suportă propriile cheltuieli de judecată, precum și pe cele efectuate de reclamanții care au fost obligați să presteze servicii prin decizia din 2 iulie 2018, inclusiv cele aferente procedurii măsurilor provizorii și cele aferente intervenției Consiliului Uniunii Europene.
                  
               
            
                  5)
               
               
                  
                     Reclamanții care au fost obligați să presteze servicii prin deciziile ulterioare introducerii acțiunii suportă propriile cheltuieli de judecată.
                  
               
            
                  6)
               
               
                  
                     Consiliul suportă propriile cheltuieli de judecată.
                  
               
            
         (1)  JO C 364, 8.10.2018.